Komission päätös,

tehty 20 päivänä maaliskuuta 2002,

Kiinasta peräisin olevien tai sieltä lähetettyjen maapähkinöiden ja tiettyjen niistä valmistettujen tuotteiden tuonnille määrättävistä erityisedellytyksistä tehdyn päätöksen 2002/79/EY muuttamisesta ja oikaisemisesta sekä Turkista peräisin olevien tai sieltä lähetettyjen viikunoiden, hasselpähkinöiden, pistaasipähkinöiden ja tiettyjen niistä valmistettujen tuotteiden tuonnille määrättävistä erityisedellytyksistä tehdyn päätöksen 2002/80/EY muuttamisesta ja oikaisemisesta

(tiedoksiannettu numerolla K(2002) 1187)

(ETA:n kannalta merkityksellinen teksti)

(2002/233/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon elintarvikehygieniasta 14 päivänä kesäkuuta 1993 annetun neuvoston direktiivin 93/43/EY(1) ja erityisesti sen 10 artiklan 1 kohdan,

on kuullut asiasta jäsenvaltioita,

sekä katsoo seuraavaa:

(1) Komission päätöksessä 2002/79/EY(2) määrätään erityisedellytykset Kiinasta peräisin olevien tai sieltä lähetettyjen maapähkinöiden ja tiettyjen niistä valmistettujen tuotteiden tuonnille. Komission päätöksessä 2002/80/EY(3) määrätään erityisedellytykset Turkista peräisin olevien tai sieltä lähetettyjen viikunoiden, hasselpähkinöiden, pistaasipähkinöiden ja tiettyjen niistä valmistettujen tuotteiden tuonnille.

(2) Jotta kaupalle aiheutuisi mahdollisimman vähän haittavaikutuksia, on tarpeen säätää Kiinasta ja Turkista ennen 11 päivää maaliskuuta 2002 lähetettyjen tuotteiden tuonnista niin, että tuonti sallitaan sillä edellytyksellä, että toiminnanharjoittaja voi osoittaa asianmukaisin näyttein ja analyysein, jotka ovat näytteenotto- ja määritysmenetelmistä tiettyjen elintarvikkeissa olevien vieraiden aineiden enimmäismäärien virallista tarkastusta varten 16 päivänä heinäkuuta 1998 annetun komission direktiivin 98/53/EY(4) mukaista, että kyseiset tavaralähetykset noudattavat aflatoksiini B1 -pitoisuutta ja aflatoksiinien kokonaispitoisuutta koskevia yhteisön säännöksiä.

(3) Liitteeseen on lisättävä Alankomaiden, Belgian, Espanjan, Italian, Itävallan, Portugalin, Ranskan, Ruotsin ja Suomen maahantulopaikat, joiden kautta yhteisöön voidaan tuoda tuotteita, joita päätökset 2002/79/EY ja 2002/80/EY koskevat. Selkeyden vuoksi päätösten 2002/79/EY ja 2002/80/EY liite II on korvattava uudella liitteellä.

(4) Tästä syystä päätöksiä 2002/79/EY ja 2002/80/EY on muutettava vastaavasti.

(5) Lisäksi päätöksen 2002/79/EY saksan- ja hollanninkielisestä toisinnosta sekä päätöksen 2002/80/EY ranskan-, saksan- ja hollanninkielisestä toisinnosta on oikaistava kielivirheet,

ON TEHNYT TÄMÄN PÄÄTÖKSEN:

1 artikla

Muutetaan päätös 2002/79/EY seuraavasti:

1) Lisätään 1 a artikla seuraavasti: " 1 a artikla

Siitä poiketen, mitä on säädetty 1 artiklan 1 kohdassa, jäsenvaltioiden on hyväksyttävä sellaisten Kiinasta ennen 11 päivää maaliskuuta 2002 lähetettyjen tuotteiden tuonti, joihin ei ole liitetty virallisen näytteenoton ja analyysin tuloksia tai terveystodistusta, edellyttäen että toiminnanharjoittaja voi osoittaa muilla näytteillä ja analyyseillä, jotka ovat komission direktiivin 98/53/EY(5) mukaiset, että tavaralähetykset noudattavat komission asetuksen (EY) N:o 194/97 säännöksiä, jotka koskevat aflatoksiini B1 -pitoisuutta ja aflatoksiinien kokonaispitoisuutta."

2) Tämän päätöksen liite I korvaa aikaisemman liitteen II.

2 artikla

Muutetaan päätös 2002/79/EY seuraavasti:

1) 1 artiklan 5 kohta ensimmäinen virke:

Koskee ainoastaan saksankielistä toisintoa.

2) 2 artiklan toinen virke:

Koskee ainoastaan hollanninkielistä toisintoa.

3 artikla

Muutetaan päätös 2002/80/EY seuraavasti:

1) Lisätään 1 a artikla seuraavasti: " 1 a artikla

Siitä poiketen, mitä on säädetty 1 artiklan 1 kohdassa, jäsenvaltioiden on hyväksyttävä sellaisten Turkista ennen 11 päivää maaliskuuta 2002 lähetettyjen tuotteiden tuonti, joihin ei ole liitetty virallisen näytteenoton ja analyysin tuloksia eikä terveystodistusta, edellyttäen että toiminnanharjoittaja voi osoittaa muilla näytteillä ja analyyseillä, jotka ovat komission direktiivin 98/53/EY(6) mukaiset, että tavaralähetykset noudattavat komission asetuksen (EY) N:o 194/97 säännöksiä, jotka koskevat aflatoksiini B1 -pitoisuutta ja aflatoksiinien kokonaispitoisuutta."

2) Tämän päätöksen liite II korvaa aikaisemman liitteen II.

4 artikla

Oikaistaan päätös 2002/80/EY seuraavasti:

1) Korvataan johdanto-osan kahdeksas kappale seuraavasti:

Koskee ainoastaan saksankielistä toisintoa.

2) 1 artiklan 1 kohdan neljäs luetelmakohta:

Koskee ainoastaan hollanninkielistä toisintoa.

3) Muutetaan 1 artiklan 5 kohta:

Koskee ainoastaan hollannin- ja ranskankielistä toisintoa.

5 artikla

Tämä päätös on osoitettu kaikille jäsenvaltioille.

Tehty Brysselissä 20 päivänä maaliskuuta 2002.

Komission puolesta

David Byrne

Komission jäsen

(1) EYVL L 175, 19.7.1993, s. 1.

(2) EYVL L 34, 5.2.2002, s. 21.

(3) EYVL L 34, 5.2.2002, s. 26.

(4) EYVL L 201, 17.7.1998, s. 93.

(5) EYVL L 201, 17.7.1998, s. 93.

(6) EYVL L 201, 17.7.1998, s. 93.

LIITE I

"LIITE II

Luettelo maahantulopaikoista, joiden kautta Kiinasta peräisin olevia tai sieltä lähetettyjä maapähkinöitä ja tiettyjä niistä valmistettuja tuotteita saa tuoda Euroopan yhteisöön

>TAULUKON PAIKKA>"

LIITE II

"LIITE II

Luettelo maahantulopaikoista, joiden kautta Turkista peräisin olevia tai sieltä lähetettyjä viikunoita, hasselpähkinöitä, pistaasipähkinöitä ja niistä valmistettuja tuotteita saa tuoda Euroopan yhteisöön

>TAULUKON PAIKKA>"